دیره اسماعیل خان کې چاودنې ٢٨ تنه ووژل
پاکستاني چارواکي وایی چی په صوبه سرحد کی دیوه وژل شوي شیعه مشر په جنازه کی د بم چاودنه شوې او لږ تر لږه ٢٨ کسه یې وژلي دي.
لږ تر لږه ٢٨ ته وژل شوي او تر ٥٠ زیات زخمیان دي. په روغتونونو کې ډاکتران وايي، د شدیدو زخمیانو تعداد زیات دی او کیدای شي د تلفاتو شمیر نور هم لوړ شي. عیني شاهدان وايي، په ښار کې هغه وخت ډزې زیاتې شوې چې قهرېدو شعیه گانو پر هغو پولیسو فیرونه وکړل چې غوښتل یې د پیښې ځای ته ځان ورسوي. تر اوسه چې ددغې چاودنې مسئولیت پر غاړه نه دی اخیستی خو پولیس او د اقلیت شعیه ډلې مشران وايي، ممکن دا د سني مسلمانانو کار وي. دا په سیمه کې عالي رتبه حکومتي مشر، سید محسن شاه دی، دی وايي، د سیمې د امنیت د کنترول لپاره یې د اضافي قواوو د راتلو غوښتنه کړې ده. محسن شاه وايي، په ښار کې یې د ورانکاریو د مخنیوي لپاره د خلکو پر گرځېدو باندې بندیز لگولی او عسکرو په لارو سرکونو باندې گزمې زیاتې کړي دي. د څو کلونو راهیسې په ډیره اسماعیل خان کې فرقه يي تشدد مخ په زیاتېدو دی. کتونکي وايي، په قبایلو کې دغه روان فرقيي تشدد به د سیمې امنیت نور هم خراب کړي. پر پاکستان لا له وړاندې د نړیوالې فشارونه زیات دي چې باید په دغه سیمه کې د طالبانو مخه ونیسي. په دې وروستیو کې د نړیوالې ټولنې ټول پام سوات ته اوښتی چیرې چې د حکومت او ځايي طالبانو تر منځ د سولې یو تازه تړون امضا شوی دی. ددغه تړون له مخې، که سیمه کې تندروان خپله وسله کیږدي نو حکومت به په دغه سیمه کې د شریعت د قانون د نافذېدو اجازه ورکړي. د پاکستان د خارجه وزارت ویاند، عبدالباسط په سوات کې د سولې پر تړون د نړیوالې ټولنې انتقاد رد کړی او ویلي یې دي چې ددې تړون هدف د افراطیت مخنیوی دی. د افغانستان او پاکستان لپاره د امریکا خاص استازي ریچارډ هالبروک ویلي دي، په سوات کې موجود تندلارو هم د پاکستان او هم د امریکا لپاره خطر ایجاد کړی دی. هغه د پنجشنبې په ورځ، په یوې تلویزیوني مرکې کې وویل، واشنگټن اندېښنه لري چې په سوات کې له تندلارو سره سوله به هغوی ته د غاړې ایښودو معنی ولري. هالبروک وویل، دغه اندېښنې یې له جمهور رئیس آصف زرداري سره په تلیفون کې ویلي دي. هغه وویل، د پاکستان مقاماتو ورته ویلي، چې دا موقتي اقدام یې په سیمې کې د ثبات د راوستو لپاره کړی دی.